stanford-oval/wikipedia huggingface dataset:
โฮโต

โฮโตที่รับประทานเป็นอาหารประจำวัน
โฮโต (ญี่ปุ่น: ほうとう, 餺飥; โรมาจิ: hōtō) เป็น อาหารท้องถิ่น ที่ผลิตในพื้นที่รอบ ๆ จังหวัดยามานาชิ ในปี 2007 ได้รับเลือกจาก กระทรวงเกษตร ป่าไม้ และประมง ให้เป็นหนึ่งใน "100 สุดยอดอาหารท้องถิ่นของหมู่บ้านเกษตรกรรม ภูเขา และประมง" โดยคัดเลือกจากรสชาติท้องถิ่นที่สืบทอดกันมาในแต่ละภูมิภาค
ในจังหวัดยามานาชิ มีคำพูดว่า "ถ้าทำโฮโตไม่เป็นจะไม่สามารถไปเป็นเจ้าสาวได้" (ほうとうをうてないと嫁に出せない)
โดยพื้นฐานแล้ว เป็นอาหารประเภทหนึ่งที่ทำโดยการนวดแป้งสาลี แล้วหั่นเป็นเส้นหนาสั้น ๆ เคี่ยวในซุปมิโซะที่มีฟักทองและผักอื่น ๆ และกินร้อน ๆ
โฮโตอาจไม่จำเป็นต้องอยู่ในรูปของเส้นบะหมี่ ในบางภูมิภาคนอกจากแป้งข้าวสาลีแล้วก็อาจใช้ธัญพืชอื่นหรืออาจใช้ก้อนซุยตง และอาจใช้โชยุใช้แทนมิโซะสำหรับเครื่องปรุง และกินเป็นบะหมี่เย็น จัดเรียงบนกระชอน
โฮโตที่กำลังปรุง
โฮโตในร้านที่ขายเฉพาะโฮโต
โฮโตใส่ถั่วอาซุกิ
คัตสึ

| --- | --- |
ทงกัตสึ
ประเภท: ของทอด
แหล่งกำเนิด: ญี่ปุ่น
คิดค้น: ยุคเมจิ
ส่วนผสมหลัก: เนื้อสัตว์, เกล็ดขนมปัง
 ตำราอาหาร: คัตสึ   สื่อ: คัตสึ
โทริกัตสึ
คัตสึ (ญี่ปุ่น: カツ) หรือ เนื้อชุบเกล็ดขนมปังทอด เป็นอาหารญี่ปุ่นประเภททอดแบบหนึ่งที่ทำโดยการชุบเกล็ดขนมปังเข้ากับเนื้อสัตว์ เช่น เนื้อวัว เนื้อหมู เนื้อไก่ หรือหอยนางรม แล้วทอดด้วยน้ำมัน
ที่เป็นที่รู้จักดีที่สุดคือทงกัตสึซึ่งใช้เนื้อหมู โดยทั่วไปถ้าพูดเพียงว่า คัตสึ คนก็มักจะนึกถึงทงกัตสึเป็นอย่างแรก อย่างไรก็ตาม ชื่อเรียกจะต่างออกไปขึ้นอยู่กับส่วนผสม ถ้าใช้เนื้อไก่ก็จะเป็นโทริกัตสึ ถ้าใช้เนื้อวัวก็จะเป็นกีวกัตสึ แต่เมื่อใช้อาหารทะเลเป็นวัตถุดิบอาจเรียกว่า ฟราย (フライ) เช่น เอบิฟรายซึ่งใช้กุ้ง หรืออาจิฟรายซึ่งใช้ปลาอาจิ นอกจากนี้ กรณีที่ส่วนผสมถูกนำไปนวดก่อนนำไปทำชุบเกล็ดขนมปังทอด ถ้าใช้เนื้อก็จะเป็นเม็นจิกัตสึ ถ้าใช้มันฝรั่งก็จะเป็นโครกเกะ และถ้าเป็นปลาจะเป็นเกียวกัตสึ
การปรุง

คัตสึแบบญี่ปุ่นนั้นอาจเทียบเท่ากับคำว่า deep-fry ในภาษาอังกฤษ แม้ว่าวิธีการปรุงจะเหมือนกัน แต่โดยทั่วไปในภาษาญี่ปุ่นจะเรียกว่า ฟราย เมื่อส่วนผสมเป็นผักหรืออาหารทะเล และเรียก คัตสึ เมื่อเป็นเนื้อหมู เนื้อไก่ หรือเนื้อวัว อย่างไรก็ตาม อาหารประเภทเนื้อสัตว์บางชนิด เช่น ไข่สกอตช์ ก็เรียกว่า ฟราย
เมื่อปรุงอาหารประเภททอดหรือทอด แป้งที่อุ่นประมาณ 180 °ซ จะกลายเป็นสีน้ำตาล เนื่องจากเกิดปฏิกิริยามายาร์ทำให้ส่งกลิ่นหอมออกมา นอกจากนี้ยังมีกลิ่นเฉพาะของน้ำมันที่เรียกว่ารส "ดีปฟรายเฟลเวอร์" (ディープフライ・フレーバー) นอกจากกลิ่นเหล่านี้แล้ว การระเหยของความชื้นจากส่วนผสมของทอดจะทำให้อูมามิเข้มข้นขึ้นและสร้างเนื้อสัมผัสกรุบกรอบ ทั้งหมดนี้เรียกได้ว่าเป็นลักษณะเด่นของอาหารประเภทคัตสึ
เครื่องทอดในน้ำมันท่วม
คณะเทคโนโลยี มหาวิทยาลัยราชภัฏอุดรธานี

| --- | --- |
Faculty of Technology,   UdonThani Rajabhat University

คติพจน์: เป็นแหล่งวิชาการเพื่อการเรียนรู้  สร้างสรรค์นวัตกรรม สิ่งประดิษฐ์ด้านเทคโนโลยี และวิศวกรรมที่มีคุณภาพ  บูรณาการศาสตร์สากลและภูมิปัญญาไทย  เพื่อการพัฒนาท้องถิ่นอย่างยั่งยืน
สถาปนา: 1 มีนาคม พ.ศ. 2548
คณบดี: ดร.สุทธิพงศ์  เปรื่องค้า
ที่อยู่: ศูนย์การศึกษาสามพร้าว  อาคาร TB3 ตำบลสามพร้าว อำเภอเมืองอุดรธานี จังหวัดอุดรธานี 41000
วารสาร: จดหมายข่าวคณะเทคโนโลยี มร.อด.
สี:   แดง
มาสคอต: ล้อเกียร์ ฟันเฟือง
เว็บไซต์: www.technology.udru.ac.th
คณะเทคโนโลยีและวิศวกรรมศาสตร์ มหาวิทยาลัราชภัฏอุดรธานี (อังกฤษ: Faculty of  Technology, UdonThani Rajabhat University) เป็นส่วนราชการไทยระดับคณะวิชา สังกัดมหาวิทยาลัยราชภัฏอุดรธานี แยกออกมาจากคณะวิทยาศาตร์และเทคโนโลยี(คณะวิทยาศาสตร์ ปัจจุบัน) เมื่อปีพ.ศ. 2548 จัดเป็นคณะลำดับที่ 5 ของมหาวิทยาลัย
ประวัติ

คณะเทคโนโลยี จัดตั้งขึ้นตามประกาศกฎกระทรวงการจัดตั้งส่วนราชการในมหาวิทยาลัยราชภัฏอุดรธานี กระทรวงศึกษาธิการ พ.ศ. 2548 โดยอาศัยอำนาจตามความในมาตรา 6 และมาตรา 11 วรรคหนึ่งแห่งพระราชบัญญัติมหาวิทยาลัยราชภัฏ พ.ศ. 2547  ซึ่งแยกส่วนออกมาจากคณะวิทยาศาสตร์และเทคโนโลยี ตั้งแต่วันที่ 1 มีนาคม 2548
สัญลักษณ์

สัญลักษณ์ประจำคณะ
คือ ตราประจำมหาวิทยาลัยราชภัฏอุดรธานีโดยมีชื่อ คณะเทคโนโลยี อยู่ด้านล่างตรา ซึ่งมีรูปเป็นวงล้อเกียร์ ฟันเฟือง เพื่อสื่อถึงการขับเคลื่อนนักศึกษาและบัณฑิตของคณะเทคโนโลยีให้ประสบความสำเร็จ
สีประจำคณะ
สีแดง
หลักสูตร

| หลักสูตรที่เปิดสอนในคณะเทคโนโลยีและวิศวกรรมศาสตร์ มหาวิทยาลัยราชภัฏอุดรธานี> กลุ่มวิชา/ภาควิชา/สาขาวิชา | หลักสูตรที่เปิดสอนในคณะเทคโนโลยีและวิศวกรรมศาสตร์ มหาวิทยาลัยราชภัฏอุดรธานี> ระดับปริญญาตรี | หลักสูตรที่เปิดสอนในคณะเทคโนโลยีและวิศวกรรมศาสตร์ มหาวิทยาลัยราชภัฏอุดรธานี> ระดับปริญญาตรี (ต่อเนื่อง) 2 ปี | หลักสูตรที่เปิดสอนในคณะเทคโนโลยีและวิศวกรรมศาสตร์ มหาวิทยาลัยราชภัฏอุดรธานี> ระดับปริญญาโท |  |
| --- | --- | --- | --- | --- |
| กลุ่มวิชาเกษตรกรรม | หลักสูตรวิทยาศาสตรบัณฑิต (วท.บ.) สาขาวิชาเทคนิคการสัตวแพทย์  สาขาวิชาเทคโนโลยีการผลิตพืช  สาขาวิชาเทคโนโลยีการผลิตสัตว์  สาขาวิชาธุรกิจการเกษตร |  | หลักสูตรวิทยาศาสตรมหาบัณฑิต (วท.ม.) สาขาวิชาการจัดการทรัพยากรเกษตรและสิ่งแวดล้อม |  |
| กลุ่มวิชาคหกรรม | หลักสูตรวิทยาศาสตรบัณฑิต (วท.บ.) สาขาวิชาเทคโนโลยีชีวภาพ  สาขาวิชาอาหารและบริการ  สาขาวิชาวิทยาศาสตร์และเทคโนโลยีการอาหาร |  | - |  |
| กลุ่มวิชาอุตสาหกรรม | หลักสูตรวิทยาศาสตรบัณฑิต (วท.บ.) สาขาวิชาเทคโนโลยีชีวภาพ  สาขาวิชาการจัดการอุตสาหกรรม  สาขาวิชาเทคโนโลยีก่อสร้าง  สาขาวิชาเทคโนโลยีเครื่องกล  สาขาวิชาเทคโนโลยีอิเล็กทรอนิกส์และคอมพิวเตอร์  สาขาวิชาโยธาสถาปัตยกรรม  สาขาวิชาอสังหาริมทรัพย์และเทคโนโลยีอาคาร หลักสูตรเทคโนโลยีบัณฑิต (ทล.บ.) สาขาวิชาออกแบบผลิตภัณฑ์อุตสาหกรรม | หลักสูตรวิทยาศาสตรบัณฑิต (วท.บ.) สาขาวิชาเทคโนโลยีเครื่องกล (ต่อเนื่อง) | - |  |
| กลุ่มวิชาวิศวกรรม | หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมเครื่องกล  สาขาวิชาวิศวกรรมพลังงาน  สาขาวิชาวิศวกรรมคอมพิวเตอร์และการสื่อสาร  สาขาวิชาวิศวกรรมไฟฟ้า  สาขาวิชาวิศวกรรมอิเล็กทรอนิกส์และระบบอัตโนมัติ เก็บถาวร 2017-05-05 ที่ เวย์แบ็กแมชชีน  สาขาวิชาวิศวกรรมแมคคาทรอนิกส์และหุ่นยนต์ | หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมคอมพิวเตอร์และการสื่อสาร (ต่อเนื่อง)  สาขาวิชาวิศวกรรมเครื่องกล (ต่อเนื่อง)  สาขาวิชาวิศวกรรมไฟฟ้า(อิเล็กทรอนิกส์) (ต่อเนื่อง)  สาขาวิชาวิศวกรรมไฟฟ้าและระบบอัตโนมัติ (ต่อเนื่อง) | - | - |
คณบดี

| ทำเนียบคณบดีคณะเทคโนโลยีและวิศวกรรมศาสตร์ มหาวิทยาลัยราชภัฏอุดรธานี> รายนามคณบดี | ทำเนียบคณบดีคณะเทคโนโลยีและวิศวกรรมศาสตร์ มหาวิทยาลัยราชภัฏอุดรธานี> วาระการดำรงตำแหน่ง | ทำเนียบคณบดีคณะเทคโนโลยีและวิศวกรรมศาสตร์ มหาวิทยาลัยราชภัฏอุดรธานี>  | ทำเนียบคณบดีคณะเทคโนโลยีและวิศวกรรมศาสตร์ มหาวิทยาลัยราชภัฏอุดรธานี>  |
| --- | --- | --- | --- |

| 1. ดร.สุทธิพงศ์  เปรื่องค้า | ปัจจุบัน  |  |  |

หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
คณบดี > สาขาวิชาวิศวกรรมศาสตร์

โดยเปิดสอนในหลักสูตรวิศวกรรมศาสตรบัณฑิตและกลุ่มวิชาทางด้านวิศวกรรมศาสตร์ แรกเริ่มก่อตั้งจากการเปิดสอนกลุ่มวิชาด้านวิศวกรรมศาสตร์มาตั้งแต่ปี พ.ศ. 2551 โดยมีหน่วยงานแรกคือ สาขาวิชาวิศวกรรมอิเล็กทรอนิกส์ และต่อมาได้ขยายสาขาวิชาด้านวิศวกรรมศาสตร์เพื่อเปิดสอนเพิ่มขึ้นเรื่อยตามความต้งการของท้องถิ่นและประเทศชาติ
คณบดี > สาขาวิชาโยธาสถาปัตยกรรม

เปิดสอนในหลักสูตรด้านโยธาและสถาปัตยกรรมศาสตร์ แรกเริ่มก่อตั้งจากการเปิดสอนกลุ่มวิชาโยธาสถาปัตยกรรมมาตั้งแต่ปี พ.ศ. 2557 โดยมีหน่วยงานคือ สาขาวิชาโยธาสถาปัตยกรรม สังกัดคณะเทคโนโลยี มหาวิทยาลัยราชภัฏอุดรธานี ซึ่งเป็นหลักสูตรระดับปริญญาตรี 4 ปี
แหล่งข้อมูลอื่น

เว็บไซต์มหาวิทยาลัยราชภัฏอุดรธานี เก็บถาวร 2017-05-01 ที่ เวย์แบ็กแมชชีน
เว็บไซต์คณะเทคโนโลยี เก็บถาวร 2017-04-25 ที่ เวย์แบ็กแมชชีน
คามาโบโกะ

คามาโบโกะสีขาวและสีชมพู
คามาโบโกะ (ญี่ปุ่น: 蒲鉾; โรมาจิ: Kamaboko) เป็นผลิตภัณฑ์อาหารทะเลของประเทศญี่ปุ่น มีลักษณะคล้ายลูกชิ้นปลาเส้น ของประเทศไทย โดยคามาโบโกะจะถูกทำให้สุกและเก็บไว้ในห่อ โดยเมื่อต้องการกิน จะหั่นคามาโบโกะออกมาเป็นแผ่น ๆ โดยสามารถกินได้โดยอุ่นก่อนกิน หรือกินโดยไม่ต้องอุ่น นิยมใส่ในราเม็ง นอกจากนี้ยังสามารถกินจิ้มกับน้ำจิ้ม หรือใส่ไว้ในอาหารประเภทต้ม คามาโบโกะส่วนมากจะผลิตออกมาในลักษณะเป็นทรงกระบอกหรือครึ่งทรงกระบอก เมื่อหั่นออกมาเป็นแผ่น ๆ จะเรียกว่า นารูโตะ
คามาโบโกะเริ่มในช่วงคริสต์ศตรวรรษที่ 14 ในประเทศญี่ปุ่น ซึ่งในปัจจุบันมีจำหน่ายทั่วโลก
คณะสาธารณสุขศาสตร์ มหาวิทยาลัยมหิดล

| --- | --- |
Faculty of Public Health, Mahidol University

สถาปนา: 12 ตุลาคม พ.ศ. 2491 (76 ปี)
สังกัดการศึกษา: มหาวิทยาลัยมหิดล
คณบดี: สราวุธ เทพานนท์
ที่อยู่: 420/1 ถนนราชวิถี แขวงทุ่งพญาไท เขตราชเทวี กรุงเทพมหานคร 10400
สี:   สีชมพูอมส้ม
เว็บไซต์: www.ph.mahidol.ac.th
คณะสาธารณสุขศาสตร์ มหาวิทยาลัยมหิดล เป็นคณะสาธารณสุขแห่งแรกของไทย และมีบทบาทในการวางรากฐานด้านการศึกษาทางสาธารณสุขของประเทศมาโดยตลอด
ประวัติ

คณะสาธารณสุขศาสตร์ มหาวิทยาลัยมหิดล เป็นสถาบันอุดมศึกษาด้านการสาธารณสุขแห่งแรกของประเทศไทย โดยได้รับการสถาปนาเป็นคณะสังกัดมหาวิทยาลัยมหิดลตั้งแต่ปี พ.ศ. 2491 ซึ่งในขณะนั้น ยังคงใช้ชื่อว่า "คณะสาธารณสุขศาสตร์ มหาวิทยาลัยแพทยศาสตร์"  คณะสาธารณสุขศาสตร์ได้ร่วมมือกับองค์การระหว่างประเทศ ต่าง ๆ เช่น SEMEO – Trop.Med., องค์การอนามัยโลก, UNICEF., และ ธนาคารโลก ฯลฯ และเปิดหลักสูตรระดับปริญญาโท (นานาชาติ) ตั้งแต่ปี พ.ศ. 2519 ทางคณะมีบทบาทในการศึกษาวิจัยเพื่อใช้ในการพัฒนาประเทศ นอกจากนี้ ยังให้ความช่วยเหลือทางวิชาการแก่มิตรประเทศในภูมิภาคเอเชียแปซิฟิกด้านการวางแผนพัฒนาสาธารณสุขอีกด้วย
ทำเนียบคณบดี

| --- | --- |

รายนาม: วาระการดำรงตำแหน่ง
1. ศาสตราจารย์ นายแพทย์ สวัสดิ์ แดงสว่าง: พ.ศ. 2491 - พ.ศ. 2495
2. ศาสตราจารย์ นายแพทย์ กำธร สุวรรณกิจ: พ.ศ. 2495 - พ.ศ. 2501
3. ศาสตราจารย์ นายแพทย์ สวัสดิ์ แดงสว่าง: พ.ศ. 2501 - พ.ศ. 2507
4. ศาสตราจารย์ นายแพทย์ จรัส ยามะรัต: พ.ศ. 2507 - พ.ศ. 2515
5. ศาสตราจารย์ นายแพทย์ ธงชัย ปภัสราทร: พ.ศ. 2515 - พ.ศ. 2519
6. ศาสตราจารย์ นายแพทย์ เทพนม เมืองแมน: พ.ศ. 2519 - พ.ศ. 2535
7. ศาสตราจารย์ สมจิตต์ สุพรรณทัสน์: พ.ศ. 2535 - พ.ศ. 2539
8. รองศาสตราจารย์ แพทย์หญิง พรพันธุ์ บุณยรัตพันธุ์: พ.ศ. 2539 - พ.ศ. 2541
9. รองศาสตราจารย์ แพทย์หญิง กานดา วัฒโนภาส: พ.ศ. 2541 - พ.ศ. 2545
10. รองศาสตราจารย์ เฉลิมชัย ชัยกิตติภรณ์: พ.ศ. 2545 - พ.ศ. 2549
11. รองศาสตราจารย์ นายแพทย์ พิทยา จารุพูนผล: พ.ศ. 2549 - พ.ศ. 2557
12. รองศาสตราจารย์ ประยูร ฟองสถิตย์กุล: พ.ศ. 2557 - พ.ศ. 2560
13. รองศาสตราจารย์ ดร. ชะนวนทอง ธนสุกาญจน์: พ.ศ. 2560 - พ.ศ. 2564
14. รองศาสตราจารย์ ดร. สราวุธ เทพานนท์: พ.ศ. 2564 - ปัจจุบัน
สีประจำคณะสาธารณสุขศาสตร์

ใช้สีชมพูอมส้ม (Salmon Pink) เป็นสีประจำคณะสาธารณสุขศาสตร์ โดยที่เป็นสีสากล
ต้นไม้ประจำคณะสาธารณสุขศาสตร์

บทความหลัก: ต้นราชพฤกษ์
ต้นราชพฤกษ์เป็นต้นไม้สัญลักษณ์ประจำคณะสาธารณสุขศาสตร์ มีชื่อทางพฤกษศาสตร์ว่า Cassia fistula Linn และ มีชื่ออื่น ๆ หลายชื่อ เช่น คูน ลมแล้ง กุเพยะ (ภาษากะเหรี่ยงกาญจนบุรี) ต้นราชพฤกษ์เป็นไม้ยืนต้นขนาดกลาง ใบเป็นใบประกอบ มีดอกสีเหลืองห้อยระย้าเป็นช่อยาว ดอกจะบานจากโคนไปหาปลายช่อ ออกดอกเหลืองอร่ามสดใส บานสะพรั่งพร้อมกันทั้งต้นจนเกือบมองไม่เห็นส่วนใบ ช่วยให้บรรยากาศและทัศนียภาพ ดูสวยงาม สดใส มีชีวิตชีวามากขึ้น ท่ามกลางความร้อนระอุ ทุรกันดาร และแห้งแล้งในฤดูร้อน จะพบเห็นได้ทั่วทั้งประเทศ
วันที่ 11 ธันวาคม พ.ศ. 2544 รัฐบาลไทยได้ประกาศ ดอกราชพฤกษ์ หรือดอกลมแล้งเป็นดอกไม้ประจำชาติไทย ดอกสีเหลือง เป็นสีสัญลักษณ์พุทธศาสนา และเป็นสีวันพระราชสมภพของพระบาทสมเด็จพระเจ้าอยู่หัวภูมิพลอดุลยเดช รัชกาลที่ 9 ต้นราชพฤกษ์ สื่อความหมายถึง ชาวสาธารณสุข ที่ได้รุกเข้าไปในถิ่นแดนไกล ทุรกันดารทั่วทุกหัวระแหงของประเทศ เพื่อปฏิบัติภารกิจสาธารณสุขตามรอยพระบาท “พระบิดาแห่งการสาธารณสุขไทย” ดังเนื้อร้องในเพลง “วันสีเหลือง” ของคณะสาธารณสุขศาสตร์ ตอนหนึ่งที่ว่า “มุ่งออกไป ณ ถิ่นแดนไกล ทุรกันดาร ป้องกันทุกข์ เพราะโรคภัยชุก เรารุกมิวาง บำรุงเสริมความสุข เพิ่มพูน ในทุก ๆ ทาง มีใจรักกว้างขวาง ในหมู่ประชาชาวไทย”
ภาควิชา

| --- | --- |
 ภาควิชาชีวสถิติ  ภาควิชาระบาดวิทยา  ภาควิชาวิทยาศาสตร์อนามัยสิ่งแวดล้อม  ภาควิชาอนามัยครอบครัว  ภาควิชาสุขศึกษาและพฤติกรรมศาสตร์  ภาควิชาจุลชีววิทยา  ภาควิชาโภชนวิทยา:  ภาควิชาอาชีวอนามัยและความปลอดภัย  ภาควิชาปรสิตวิทยาและกีฏวิทยา  ภาควิชาบริหารงานสาธารณสุข  ภาควิชาการพยาบาลสาธารณสุข  ภาควิชาวิศวกรรมสุขาภิบาล  ภาควิชาอนามัยชุมชน  ศูนย์ประสานงานวิทยาเขตภูมิภาค มหาวิทยาลัยมหิดล(อ.สูงเนิน จ.นครราชสีมา)
หลักสูตร

| ระดับประกาศนียบัตร | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
|  หลักสูตรประกาศนียบัตรบัณฑิตทางสาธารณสุข  สาขาการพยาบาลสาธารณสุขเวชปฏิบัติ  สาขาการพยาบาลอาชีวอนามัย หลักสูตรระดับประกาศนียบัตรบัณฑิต สาขาวิชาพัฒนาระบบสารสนเทศสาธารณสุข |  หลักสูตรวิทยาศาสตรบัณฑิต สาขาสาธารณสุขศาสตร์ วิชาเอก วิทยาศาสตร์อนามัยสิ่งแวดล้อม  สุขศึกษาและส่งเสริมสุขภาพ  โภชนวิทยาและการกำหนดอาหาร  วิทยาศาสตร์การอาหารเพื่อสุขภาพ  อนามัยชุมชน  สาขาอาชีวอนามัยและความปลอดภัย หลักสูตรสาธารณสุขศาสตรบัณฑิต วิทยาเขตอำนาจเจริญ |  หลักสูตรวิทยาศาสตรมหาบัณฑิต ชีวสถิติ  เทคโนโลยีสิ่งแวดล้อม (ภาคปกติ)  เทคโนโลยีสิ่งแวดล้อม (ภาคพิเศษ)  อาชีวอนามัยและความปลอดภัย (ภาคปกติและภาคพิเศษ)  อนามัยสิ่งแวดล้อม  สนเทศศาสตร์ทางสุขภาพ (หลักสูตรนานาชาติ)  สาขาสาธารณสุขศาสตร์ (หลักสูตรไทยและนานาชาติ) วิชาเอก สุขศึกษาและส่งเสริมสุขภาพ (ภาคปกติ)  สุขศึกษาและส่งเสริมสุขภาพ (ภาคพิเศษ)  โรคติดเชื้อและวิทยาการระบาดทางการสาธารณสุข (ภาคปกติ)  โรคติดเชื้อและวิทยาการระบาดทางการสาธารณสุข (ภาคพิเศษ)  การพัฒนาระบบสุขภาพชุมชน  การบริหารสาธารณสุข (ภาคปกติ)  การบริหารสาธารณสุข (ภาคพิเศษ)  อนามัยครอบครัว (ภาคปกติ)  อมามัยครอบครัว (ภาคพิเศษ)  โภชนวิทยา (ภาคปกติ)  โภชนวิทยา (ภาคพิเศษ) หลักสูตรสาธารณสุขศาสตรมหาบัณฑิต สาธารณสุขศาสตรมหาบัณฑิต (ภาคปกติ)  สาธารณสุขศาสตรมหาบัณฑิต (ภาคพิเศษ)  สาธารณสุขศาสตรมหาบัณฑิต (หลักสูตรนานาชาติ) หลักสูตรพยาบาลศาสตรมหาบัณฑิต สาขาวิชาการพยาบาลเวชปฏิบัติชุมชน (ภาคปกติ)  สาขาวิชาการพยาบาลเวชปฏิบัติชุมชน (ภาคพิเศษ)  สาขาวิชาการพยาบาลอาชีวอนามัย |  หลักสูตรสาธารณสุขศาสตรดุษฎีบัณฑิต ปรัชญาดุษฎีบัณฑิต สาขาวิชาเทคโนโลยีสิ่งแวดล้อม (หลักสูตรนานาชาติ)  ปรัชญาดุษฎีบัณฑิต สาขาวิชาอาชีวอนามัยและความปลอดภัย (หลักสูตรนานาชาติ)  ปรัชญาดุษฎีบัณฑิต สาขาวิชาจุลชีววิทยาสาธารณสุข (หลักสูตรนานาชาติ)  สาธารณสุขศาสตรดุษฎีบัณฑิต (หลักสูตรนานาชาติ) วิชาเอกวิทยาการระบาด  สาธารณสุขศาสตรดุษฎีบัณฑิต (หลักสูตรนานาชาติ) วิชาเอกครอบครัวและอนามัยการเจริญพันธุ์  สาธารณสุขศาสตรดุษฎีบัณฑิต (หลักสูตรนานาชาติ) วิชาเอกสุขภาพโลก  สาธารณสุขศาสตรดุษฎีบัณฑิต (หลักสูตรนานาชาติ) วิชาเอกสุขศึกษาและส่งเสริมสุขภาพ  สาธารณสุขศาสตรดุษฎีบัณฑิต (หลักสูตรนานาชาติ) วิชาเอกปรสิตวิทยาและกีฏวิทยา  สาธารณสุขศาสตรดุษฎีบัณฑิต (หลักสูตรนานาชาติ) วิชาเอกบริหารสาธารณสุข  สาธารณสุขศาสตรดุษฎีบัณฑิต (หลักสูตรนานาชาติ) วิชาเอกโภชนาการสาธารณสุข  ปรัชญาดุษฎีบัณฑิต สาขาวิชาพยาบาลศาสตร์ (หลักสูตรนานาชาติ) |
ดาชิ

| --- | --- |
ปลาโออบแห้งฝอย (คัตสึโอบูชิ) ก่อนนำไปเคี่ยวในน้ำร้อน
ประเภท: ซุป
แหล่งกำเนิด: ญี่ปุ่น
 ตำราอาหาร: ดาชิ   สื่อ: ดาชิ
ดาชิ (ญี่ปุ่น: 出汁 หรือ だし) เป็นน้ำซุปที่ใช้ในการทำอาหารญี่ปุ่นหลากหลายประเภท  อาหารประเภทน้ำจำนวนมากก็ทำมาจากดาชิ อาทิ ซุปมิโซะ, น้ำแกงใส, น้ำราเม็ง เป็นต้น ปัจจุบันผู้คนนิยมทำดาชิอย่างง่ายคือน้ำดาชิที่ต้มคมบุกับใส่ปลาโอฝอยอบแห้ง หรือหาซื้อเป็นผงดาชิสำเร็จรูปได้ตามซูเปอร์มาร์เก็ต
ประเภทของดาชิ

คมบุดาชิ เป็นน้ำซุปที่ได้มาจากการต้มสาหร่ายคมบุ
นิโบชิดาชิ เป็นน้ำซุปที่ได้มาจากการต้มปลาซาร์ดีนขนาดเล็กตากแห้งที่หักหัวและแคะใส้ในออกแล้ว
ชีตาเกะดาชิ เป็นน้ำซุปที่ได้มาจากการต้มเห็ดหอม
วิกทอเรีย เบคแคม

| วิกทอเรีย เบคแคม |
| --- | --- |
เบคแคมในปี 2010
ข้อมูลพื้นฐาน
ชื่อเกิด: วิกทอเรีย แคโรไลน์ อดัมส์
เกิด:  (1974-04-17) 17 เมษายน ค.ศ. 1974 (50 ปี) ฮาร์โลว์ สหราชอาณาจักร
แนวเพลง: ป็อป อาร์แอนด์บี
อาชีพ: นักร้อง นางแบบ นักออกแบบแฟชั่น นักจัดรายการวิทยุ นักธุรกิจ
เครื่องดนตรี: เสียงร้อง
ช่วงปี: 1994–ปัจจุบัน
ค่ายเพลง: Virgin (1996–2002)  19/Telstar (2002–2004)
อดีตสมาชิก: สไปซ์เกิลส์
คู่สมรส: เดวิด เบคแคม (สมรส 1999)
วิกทอเรีย แคโรไลน์ เบคแคม (อังกฤษ: Victoria Caroline Beckham OBE; นามสกุลเดิม อดัมส์; เกิด 17 เมษายน ค.ศ. 1974) เป็นนักร้อง นางแบบ และนักออกแบบแฟชั่นชาวอังกฤษ
เธอประสบความสำเร็จ มีชื่อเสียงในทศวรรษ 1990 กับวงป็อปหญิงล้วนที่ชื่อ สไปซ์เกิลส์ ในฉายา พอช สไปซ์ และยังเป็นชื่อเล่นที่สื่อแท็บลอยด์อังกฤษเรียก หลังจากที่วงสไปซ์เกิลส์ได้แยกย้ายกันไป วิกทอเรียไม่ได้จริงจังกับการทำเพลงป็อป เธอมีซิงเกิลท็อปเท็นในสหราชอาณาจักร 10 เพลง มีซิงเกิลแรกที่ออกมาคือ "Out of Your Mind" ติดชาร์ตอันดับ 2 ในชาร์ตซิงเกิลแห่งสหราชอาณาจักร และถือเป็นอันดับซิงเกิลสูงสุดของเธอจนถึงปัจจุบันนี้ โดยเธอเซ็นสัญญาการทำอัลบั้มเพลงกับ Virgin Records และ Telstar Records
วิกทอเรียเป็นที่รู้จักในระดับนานาชาติ เธอมีผลงานด้านแฟชั่น การออกแบบไลน์ของยีนส์ยี่ห้อ Rock & Republic และต่อมาออกแผนในแบรนด์ของเธอเองที่ชื่อ dVb Style เธอยังได้ออกแว่นตากันแดดและน้ำหอมของเธอเองในชื่อ Intimately Beckham ที่ออกจำหน่ายในสหราชอาณาจักรและสหรัฐอเมริกา และเธอยังร่วมกับร้านในญี่ปุ่นที่ชื่อ Samantha Thavasa เธอออกกระเป๋าถือและอัญมณี นอกจากนี้ยังออกหนังสือสองเล่มที่มีติดหนังสือยอดนิยม ในหนังสืออัตชีวประวัติตัวเธอ และคู่มือแฟชั่นอีกเล่ม
ทางด้านผลงานโทรทัศน์ เธอมีสารคดีและรายการเรียลลิตี้เกี่ยวกับตัวเธอเอง ถึง 5 รายการ ซึ่งรวมถึงรายการ Being Victoria Beckham และ The Real Beckhams รายการสารคดีสุดท้ายถึงปัจจุบันนี้คือรายการ Victoria Beckham: Coming to America ที่เป็นเรื่องราวเกี่ยวกับเรื่องที่เธอย้ายไปสหรัฐอเมริกากับครอบครัวในปี 2007 เธอยังมีส่วนร่วมในรายการซีรีส์ทางโทรทัศน์ของสถานีโทรทัศน์อเมริกัน ที่ชื่อ Ugly Betty และยังเป็นคณะกรรมการรับเชิญใน Project Runway
เธอแต่งงานกับนักฟุตบอลชาวอังกฤษที่ชื่อ เดวิด เบคแคม และมีบุตรชายร่วมกัน 3 คนและบุตรสาว 1 คน ทั้งคู่มีทรัพย์สินร่วมกับประมาณ 112 ล้านปอนด์
แหล่งข้อมูลอื่น

วิกทอเรีย เบคแคม ที่อินเทอร์เน็ตมูวีเดตาเบส
| ด ค กสไปซ์เกิลส์ |
| --- | --- |
 เมล บี  เมลานี ซี  เอ็มมา บันตัน  เจรี ฮัลลิเวลล์  วิกทอเรีย เบคแคม 
สตูดิโออัลบั้ม:  สไปซ์  สไปซ์เวิลด์  ฟอร์เอเวอร์ 
ซิงเกิล:  "วันนาบี"  "เซย์ยูลล์บีแดร์"  "ทูบีคัมวัน"  "มามา"  "ฮูดูยูทิงยูอาร์"  "สไปซ์อัพยัวร์ไลฟ์"  "ทูมัช"  "สต็อป"  "วีวาฟอร์เอเวอร์"  "กูดบาย"  "ฮอล์เลอร์"  "เล็ตเลิฟลีดเดอะเวย์"  "เฮดไลน์ (เฟรนด์ชิปเนเวอร์เอ็น)" 
อัลบั้มรวม:  Greatest Hits 
วิดีโออัลบั้ม:  One Hour of Girl Power  Girl Power! Live in Istanbul  Live at Wembley Stadium 
ซิงเกิลร่วม:  "(How Does It Feel to Be) On Top of the World"  "It's Only Rock 'n Roll (But I Like It)" 
ซิงเกิลโปรโมท:  "Step to Me"  "Move Over"  "Tell Me Why" 
ทัวร์คอนเสิร์ต:  Girl Power! Live in Istanbul  Spiceworld Tour  Christmas in Spiceworld Tour  The Return of the Spice Girls Tour  Spice World – 2019 Tour 
ภาพยนตร์:  Spice World  Spice Girls in America: A Tour Story  Giving You Everything 
เบ็ดเตล็ด:  Merchandise and sponsorship deals  Dolls  Spice Cam  Spice World (video game) 
รายการ:  Discography  Songs recorded  Awards and nominations  Filmography 
ผลงานที่เกี่ยวกับสไปซ์เกิลส์:  Raw Spice  Seven Days That Shook the Spice Girls  Wannabe: How the Spice Girls Reinvented Pop Fame  Spiceworld: The Exhibition  Viva Forever! musical 
บุคคลที่เกี่ยวข้อง:  Michelle Stephenson  Simon Fuller  Simon Ellis 
บทความที่เกี่ยวข้อง:  Girl power  Union Jack dress  Spice Girls Present... The Best Girl Power Album... Ever!  Spice Girls Ltd v Aprilia World Service BV  "Spicy" 
  หมวดหมู่:สไปซ์เกิลส์
สงครามในโซมาเลีย (พ.ศ. 2552–ปัจจุบัน)

ช่วงพ.ศ. 2552–ปัจจุบัน ของสงครามกลางเมืองโซมาเลีย มีความรุนแรงอยู่ทางใต้ของโซมาเลีย เริ่มต้นขึ้นเมื่อต้นเดือนกุมภาพันธ์ 2552 จากความขัดแย้งระหว่างกองกำลังของสหพันธ์สาธารณรัฐโซมาเลียด้วยความช่วยเหลือของสหภาพแอฟริกากับกลุ่มกองกำลังอิสลามหลายกลุ่ม ความรุนแรงทำให้หลายพันคนพลัดถิ่นในทางใต้ของประเทศ ความขัดแย้งนี้ยังรวมถึงความรุนแรงระหว่างฝ่าย ASWJ และ Al-Shabaab
กีวดง

| --- | --- |
กีวดงของร้านโยชิโนยะ
ประเภท: ดมบุริ
แหล่งกำเนิด:  ญี่ปุ่น
 ตำราอาหาร: กีวดง   สื่อ: กีวดง
กีวดง (ญี่ปุ่น: 牛丼) หรือ กีวเมชิ (牛飯) เป็นอาหารญี่ปุ่นที่ใช้เนื้อวัวและหัวหอมฝานบาง ๆ มาเคี่ยวในซอสที่มีรสเค็ม-หวาน (เช่น โชยุ) แล้ววางบนข้าวสวย ใส่ในชาม บางครั้งก็มีการใช้ชิราตากิมาตุ๋นเข้าไปด้วยกัน
จูบาโกะ

จูบาโกะช่วงกลางศตวรรษที่ 19 โดยชิบาตะ เซชิง เก็บอยู่ที่พิพิธภัณฑ์ศิลปะเมโทรโพลิทันที่นครนิวยอร์ก
จูบาโกะ (ญี่ปุ่น: 重箱; โรมาจิ: jūbako; แปลว่า "กล่องเป็นชั้น") เป็นกล่องหลายชั้นที่ใช้ใส่และแสดงอาหารของญี่ปุ่น กล่องมักใช้ใส่โอเซจิ อาหารตามธรรมเนียมในตรุษญี่ปุ่น หรือใช้ใส่เบ็นโตหรือข้าวกล่องสำหรับรับประทานนอกบ้าน
ซาเงจู (ญี่ปุ่น: 提重; โรมาจิ: sagejū; แปลว่า "จูบาโกะแบบพกพา") หรือ ซาเงจูบาโกะ (ญี่ปุ่น: 提げ重箱; โรมาจิ: sagejūbako) เป็นชุดรับประทานนอกบ้านของจูบาโกะที่มีหูหิ้ว
นอกจากนี้ยังมี จิกิโร (ญี่ปุ่น: 食籠; โรมาจิ: jikirō; แปลว่า "ตะกร้าอาหาร") เป็นชามแบบจีนชนิดหนึ่ง วางซ้อนกันได้เหมือนกับจูบาโกะ
คลังภาพ

จูบาโกะไม้ปิดทองและเงินในศตวรรษที่ 18
ซาเงจู
จิกิโร
ดูเพิ่ม

ปิ่นโต
เบ็นโต
โอมากาเซะ

ตัวอย่างอาหารจานที่เสิร์ฟในโอมากาเซะ 12 จาน
โอมากาเซะ (ญี่ปุ่น: お任せ; โรมาจิ: omakase) เป็นวลีภาษาญี่ปุ่น ใช้ขณะสั่งอาหาร มีความหมายว่า "ตามใจ/แล้วแต่คุณเลย" โดยมาจากคำว่า "มอบความไว้วางใจ" (ญี่ปุ่น: 任せる; โรมาจิ: makaseru) คำว่าโอมากาเซะนิยมใช้ทั่วไปสำหรับมื้ออาหารในร้านอาหารญี่ปุ่นที่ซึ่งลูกค้าเป็นผู้ให้เชฟเป็นคนคัดเลือกและเสิร์ฟอาหารพิเศษประจำฤดูกาล คำคู่ตรงข้ามของ omakase ในภาษาญี่ปุ่น คือ โอโกโนมิ (ญี่ปุ่น: お好み; โรมาจิ: okonomi) ซึ่งแปลว่าการเลือกว่าจะสั่งอาหารอะไร
ในขณะที่ภาษาอังกฤษแบบอเมริกันนิยมใช้โอมากาเซะในการเรียกภัตตาคารซูชิที่อิตามาเอะ (เชฟ) เป็นคนคัดสรรหรือจัดสรรให้ หรือคือตรงข้ามกับการสั่ง อาหารจานเดี่ยว ในภัตตาคารซูชิแบบโอมากาเซะ เชฟจะเป็นผู้เสิร์ฟอาหารทีละจานไล่เรียงกันไป เริ่มจากจานที่เบา ๆ ไปยังจานที่หนักขึ้น อย่างไรก็ตาม คำนี้ไม่ได้ใช้เรียกเฉพาะซูชิหรือปลาดิบ แต่ยังสามารถรวมถึงการย่าง, การนึ่ง และวิธีประกอบอาหารวิธีอื่น ๆ
ในมิชลินไกด์เขียนถึงโอมากาเซะไว้ว่า "มีประสบการณ์การทานอาหารหรูหราไม่กี่ชนิดที่จะได้รับการยกย่องเชิดชู หรือเทียบเคียงได้" กับโอมากาเซะ ลูกค้าที่รับประทานโอมากาเซะคาดหวังให้เชฟเป็นผู้รังสรรค์จานใหม่ ๆ และสร้างความตื่นตาตื่นใจในการคัดสรรจานอาหารที่นำมาเสิร์ฟ มื้ออาหารแบบโอมากาเซะจึงอาจเทียบเคียงได้กับ "ประสบการณ์ทางศิลปะ" ลูกค้าโดยทั่วไปมักได้รับประทานจานปลาคุณภาพสูงที่ราคาต่ำกว่าหากเลือกสั่งเป็นจานเดี่ยว
จันทนี สิงห์สุวรรณ

| จันทนีย์ สิงห์สุวรรณ |
| --- | --- |
เกิด: 8 เมษายน พ.ศ. 2511 (56 ปี) จันทนีย์ สิงห์สุวรรณ กรุงเทพมหานคร,ประเทศไทย
อาชีพ: นักแสดง
จันทนีย์ สิงห์สุวรรณ หรือ อ๋อย  เกิดเมื่อวันที่ 8 เมษายน พ.ศ. 2511 เข้าร่วมประกวดนางสาวไทยปี 2529 ได้รางวัลขวัญใจช่างภาพซึ่งนางสาวไทยปีนั้นคือ ทวีพร คลังพลอย และได้เป็นตัวแทนสาวไทยไปประกวดมิสอินเตอร์เนชันแนล ปี 1986 ที่ นางาซากิ ญี่ปุ่น ไม่ผ่านเข้ารอบใดๆและเป็นนักแสดงชาวไทย
ผลงาน > ละคร

| ละครโทรทัศน์ |
| --- | --- | --- | --- |

| พ.ศ. | ละคร | รับบท | ออกอากาศ |
| 2531 | อีสา | ม.ร.ว.จันทร์จิรา | ช่อง 7 |
| 2531 | สวรรค์เบี่ยง |  |  |
| 2532 | สมการวัย | - | ช่อง 7 |
| 2532 | ยอดพธู |  | ช่อง 5 |
| 2532 | แววมยุรา |  | ช่อง 7 |
| 2532 | เจ้าสาวในชุดสีดำ |  | ช่อง 7 |
| 2533 | กนกลายโบตั๋น | เหอฮัว | ช่อง 7 |
| 2533 | เศรษฐีตีนเปล่า | สิริธร | ช่อง 7 |
| 2534 | ละอองดาว | - | ช่อง 7 |
| 2535 | ลางรัก | หญิงน้อย | ช่อง 5 |
| 2535 | ทายาทอสูร | นาเรศ | ช่อง 5 |
| 2535 | หมาดำ | นิสากร/ธิดา | ช่อง 5 |
| 2536 | หนูละเบื่อเสือสวมรอย | - | ช่อง 5 |
| 2536 | สุริยาที่รัก |  | ช่อง 5 |
| 2537 | นางฟ้าปีกอ่อน | - | ช่อง 5 |
| 2538 | ดอกโศก | เพ็ญพักตร์ | ช่อง 7 |
| 2538 | ดาวแต้มดิน | อำไพ | ช่อง 7 |
| 2539 | เพลิงพระนาง | เจ้านางยอดพุ่ม | ช่อง 5 |
| 2540 | นางละคร | วรชา | ช่อง 7 |
| 2541 | ลูกตาลลอยแก้ว | ยมล | ช่อง 7 |
| 2541 | พ่อม่ายทีเด็ด |  | ช่อง 7 |
| 2542 | เลือดทรนง | วรรณา เหมราช (รับเชิญ) | ช่อง 3 |
| 2543 | แค่เอื้อม | สุนทรียา (รับเชิญ) | ช่อง 7 |
| 2543 | ผู้ชายก็ท้องได้ |  | ช่อง 7 |
| 2544 | นางแมวป่า |  | ช่อง 7 |
| 2546 | ใบสั่งกามเทพ | นราสี | ไอทีวี |
| 2546 | กุหลาบเล่นไฟ | ชาลดา | ช่อง 7 |
ผลงาน > ละครสั้น

2535 คู่เก่าเมียรัก (ละครสั้นปากกาทอง)  ช่อง 7
2536 ลิขิตมาร (ละครสั้นปากกาทอง)  ช่อง 7
2538 ดอกโศก  (ละครสั้นปากกาทอง)  ช่อง 7
ผลงาน > ภาพยนตร์

2532 เสน่หา
ผลงาน > มิวสิควิดีโอ

หัวใจที่ว่างเปล่า ของ พัชรา แวงวรรณ
ผลงาน > โฆษณา

น้ำดื่มตราสิงห์
รางวัล

ขวัญใจช่างภาพ นางสาวไทยปี 2529
ซูมาตะ

ซูมาตะ หรือ ซูมิตาตะ (ญี่ปุ่น: 素股; โรมาจิ: sumata "เปลือยง่ามขา") บางครั้งที่รู้จักกันในตะวันตกว่า พุสซีจ็อบ (อังกฤษ: pussyjob) เป็นคำศัพท์ญี่ปุ่นสำหรับการร่วมเพศแบบไม่สอดใส่ที่เป็นที่นิยมในซ่องโสเภณีญี่ปุ่น มันเป็นรูปแบบของฟรอตเทจ (frottage) คือการถูไถอวัยวะเพศจนสำเร็จความใคร่ที่ถูกกระทำโดยหญิงขายบริการบนตัวลูกค้าชาย หญิงขายบริการจะนวดอวัยวะเพศชายของลูกค้าด้วยต้นขาของเธอ (การร่วมประเวณีทางต้นขา) และแคมใหญ่ เป้าหมายคือการสำเร็จความใคร่โดยปราศจากการสอดใส่ช่องคลอด กิจกรรมนี้ได้ขัดกับกฏหมายต่อต้านการค้าประเวณี (ญี่ปุ่น: 売春防止法; โรมาจิ: Baishun-bōshi-hō) ซึ่งตราขึ้นเมื่อ ค.ศ. 1956 ซึ่งห้ามไม่ให้มีเพศสัมพันธ์เพื่อเงิน
เอเจ ลี

| เอเจ ลี |
| --- | --- |

ชื่อเกิด: April Jeanette Mendez
เกิด:  (1987-03-19) 19 มีนาคม ค.ศ. 1987 (37 ปี) Union City, New Jersey, U.S.
ที่พัก:   Chicago, Illinois, U.S.  Milwaukee, Wisconsin, U.S. 
คู่สมรส: CM Punk (สมรส 2014)
เว็บไซต์: เว็บไซต์ทางการ
ประวัติมวยปล้ำอาชีพ
ชื่อบนสังเวียน:   AJ  AJ Lee  April Lee  Miss April 
ส่วนสูง: 5 ฟุต 2 นิ้ว (157 เซนติเมตร)
น้ำหนัก: 115 ปอนด์ (52 กิโลกรัม)
มาจาก: Union City, New Jersey
ฝึกหัดโดย:   Florida Championship Wrestling  Jay Lethal 
เปิดตัว: 2007
รีไทร์: April 3, 2015
ลายเซ็น

แอพริล ยีเน็ตต์ เมนเดซ บรูกส์ (April Jeanette Mendez Brooks) เกิดวันที่ 19 มีนาคม ค.ศ. 1987 เป็นอดีตนักมวยปล้ำอาชีพชาวอเมริกันของWWEในชื่อ เอเจ ลี (AJ Lee) เคยเข้าร่วมค่ายพัฒนาทักษะ ฟลอริดาแชมเปียนชิปเรสต์ลิง(FCW) และร่วมแข่งขันNXT ซีซั่น 3 ในปี 2012 เธอได้เป็นผู้จัดการทั่วไปของรอว์ ในปีต่อๆมาได้เป็นแชมป์ดีวาส์ 3สมัย และเป็นแชมป์ดีวาส์ที่ยาวที่สุดอันดับ 2 ด้วยเวลา 295 วัน และได้รับรางวัล สแลมมีอะวอร์ด สำหรับดีวาส์แห่งปี 2012 และ 2014